OpenLLM-France/wikimedia huggingface dataset:
# Homologia (matematika)

Matematikan (batez ere topologia aljebraikoan eta aljebra homologikoan), homologia emandako objektu matematiko bat (adibidez, espazio topologiko bat edo talde bat) talde abeldarren segida batekin (edo testuinguru orokorragoetan, moduluak edo abeldar kategoria baten gaineko edozein elementu) lotzeko prozedura orokorra da, hau da, ekintza funtoriala.
Topologia-espazio batean, homologia-taldeak askoz errazago zenbatzen dira homotopia-taldeak baino, eta, ondorioz, homologiarekin lan sinpleagoa egin ohi da, espazioak sailkatzen laguntzeko.
Teoria horren arrazoietako bat da batzuetan espazio topologikoen bikoteak bereiz ditzakegula, haien zuloak aztertuz. Adibidez:
* Zirkulua ez da disko baten baliokidea, zirkuluak zulo bat baitu haren erdian.
* Esfera bat ez da zirkulu baten baliokidea, esferak 2-dimentsioko zulo bat baitu, eta zirkuluak, berriz, 1-dimentsioko zulo bat.
Oro har, ez da berehalakoa ez zulo bat zer den definitzea, ez eta zulo mota desberdinak bereiztea ere. Horregatik, homologiaren jatorrizko motibazioa topologia-espazio bateko zuloak definitu eta sailkatzea izan zen, barietate batean, adibidez.
Homologia-taldeen definizioa honako kontzeptu hauetan oinarritzen da: zikloak - azpimota itxiak - mugak, zikloak eta aldi berean azpi-muga direnak -, eta homologia-klaseak - moduluak bateratzean, mugak lortzen ditugun baliokidetza-motak -. Orduan, homologia-mota bakoitza ziklo batek irudikatzen du, eta ziklo hori ez da inolako azpimultzoren muga, eta ziklo horren muga izango litzatekeen barietate baten falta adierazten du. Halaber, sorgailu bakoitzak zulo bat dagoela adierazten du, eta taldearen propietateek espazio topologikoaren egitura adierazten dute, bai eta dimentsioaren eta orientagarritasunaren nozioek ere.

## Definizioa

Kate multzo bati lotutako homologien n-garren taldea honela definitzen da
    $\ldots \to A_{n+1}{\stackrel {\delta _{n+1}}{\to }}A_{n}{\stackrel {\delta _{n}}{\to }}A_{n-1}\to \ldots$
non $\delta _{n}\circ \delta _{n+1}=0$
talde abeldarrean bezala
    $H(A_{n})={\frac {\ker(\delta _{n})}{\rm {im(\delta _{n+1})}}}.$
Notazioa hau ere erabiltzen da
    $H_{n}(A)$ non $A$ kate multzoa baita.
$\ker(\delta _{n})$ deitzen zaio $A_{n}$ barneko zikloei eta ${\rm {im(\delta _{n+1})}}$ deitzen zaio $A_{n}$ren mugei.
Esaten da homologiak kate-multzo baten zehaztasunik eza neurtzen duela maila bakoitzean. Adibidez, kate laburren konplexua bada
    $0\to A_{1}{\stackrel {a_{1}}{\to }}A_{2}{\stackrel {a_{2}}{\to }}A_{3}\to 0$
orduan, hauek dira dagozkien homologia-taldeak:
    $H(A_{1})=\ker a_{1},\qquad H(A_{2})={\frac {{\rm {ker}}\ a_{2}}{{\rm {im}}\ a_{1}}},\qquad H(A_{3})={\frac {A_{3}}{{\rm {im}}\ a_{2}}}$
Bistan da, segida zehatza balitz, talde horiek tribialak izango liratekeela (=0).

## Erreferentziak

* Hatcher, Allen (2002) Algebraic Topology Cambridge University Press

## Kanpo estekak

* Datuak: Q1144780
* Multimedia: Homology / Q1144780
# Homonopsis

Homonopsis Tortricidae familiako tximeleta genero bat da. Bere espezie tipoa Dichelia illotana da.

## Espezieak

| Espeziea | Egoera |
| Homonopsis foederatana | daturik gabe |
| Homonopsis illotana | daturik gabe |
| Homonopsis multilata | daturik gabe |
| Homonopsis rubens | daturik gabe |

## Kanpo estekak

* Datuak: Q5891508
* Multimedia: Homonopsis / Q5891508
* Espezieak: Homonopsis
# Hussein Ali Montazeri

Hussein Ali Montazeri (persieraz: حسینعلی منتظری&‎; Najafabad, Isfahan probintzian, 1922ko irailaren 22a - Qom, 2009ko abenduaren 19a) irandar irakaslea eta xiiten buruzagia da izan zen.
Isfahaneko Teologia Eskolan ikasi zuen, eta Zientzia eta Filosofiako irakaslea izan zen Qomeko Teologia Eskolan. 1960ko hamarraldian, Khomeini imanaren ikasle izan zen. 1963an, xahren nekazari-erreformaren istiluetan, atxilotu egin zuten. Hurrengo urtean, Khomeini buruzagia bisitatu zuen Iraken. Handik itzuli zenean, atxilotu egin zuten berriz ere, eta Irango nekazari-inguruetara bidali zuten 1963-1964an. 1980an, Qomera itzuli zen, eta irakasle gisa lan egiten zuen han. 1985ean, Khomeini imanaren jarraitzaile ofizial izendatu zuten. Baina zenbait apaizek atzera bota zuten, erlijioaren hierarkian beheregi zegoelako. Hala, saiatu zen erlijio-liburuak irakurtzen eta Korana erakusten, buruzagien piramidean gorantz egiteko asmoz. Alderdien konstituzioaren aldeko agertu zen, islamismoaren barruan betiere, eta baita hauteskunde libreen eta iritzi-askatasunaren alde ere. Bere herrialdeko gobernuaren aurrean jarrera kritikoa izan baitzuen, Jakintsuen Biltzarra uztera behartu zuten. 1997an, etxean atxilotuta egotera behartu zuten Khamenei aiatolah kritikatzeagatik, eta 2003ra arte egon zen egoera horretan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q311160
* Multimedia: Hussein-Ali Montazeri / Q311160
# Hussein I.a Jordaniakoa

Hussein I.a Jordaniakoa (Amman, 1935ko azaroaren 14a - Amman, 1999ko otsailaren 7a) Jordaniako erregea izan zen 1952-1999 bitartean. 1995ean, Asturias Printzea saria jaso zuen.

## Bizitza

Talal ibn Abd Allah bere aita gaixotu zenean egin zuten errege (1952). Faisal II.a Irakeko erregearekin batera, Arabiar Batasuna sortu zuen (1958) Arabiar Errepublika Batuari aurre egitearren, baina Faisal hil zutenean desegin egin zuen erakundea.
Sei Eguneko Gerran Zisjordania galdu zuen (1967), eta Zisjordaniatik Jordaniara etorri ziren milaka palestinarrak gogor zapaldu zituen (1970eko iraila). 1977an PAE (Palestinaren Askapenerako Erakundea) erakundearekin harremanetan hasi zen, eta bakeak egin zituen palestinarrekin. Golkoko Gerran Iraken alde egin zuen, gerran parte hartu gabe. 1993an Israelen eta PAEren artean bake-akordioa izenpetu ondoren, Husseinek, palestinar errefuxiatu gehien zituen arabiar nazioaren buru gisa, eskualdeko hitzarmenak egiterakoan Jordaniak esku hartu behar zuela defenditu zuen.
1993ko azaroan, 1956. urteaz geroztik egiten ziren lehendabiziko hauteskunde demokratikoak izan zituzten jordaniarrek, eta Jordaniaren eta Israelen arteko bakeak egiteko erregeak proposatutako estrategia atera zen aurrera. 1994an izenpetu zen, azkenean, bakea.
1997an israeldarren eta palestinarren arteko bitartekaritza egin zuen, eta Israelgo Lehen ministroak, Benjamin Netanjahu eskuindarrak eta Palestinako Nazioko Agintaritzaren presidenteak, Jassir Arafatek, Zisjordaniari eta Hebroni buruzko hitzarmenei ekin ziezaien lortu zuen.
1965etik bere anaiak Hasanek zuen oinordeko-titulua, baina 1999ko urtarrilean sei hilabetez Estatu Batuetan minbiziaren aurkako tratamendua jaso ondoren Jordaniara itzuli zenean, bere seme Abdullah izendatu zuen oinordeko. Hori egin eta hilabete baino lehen hil zen Hussein.

## Genealogia

Zuhaitz genealogikoa :
Princess Alia bint Al-Hussein of Jordan
Hussein bin Abdullah, Crown Prince of Jordan
Princess Iman bint Abdullah of Jordan
Abdullah II.a Jordaniakoa
Princess Salma bint Abdullah of Jordan
Prince Hashem bin Abdullah of Jordan
Princess Ayah bint Al Faisal
Prince Omar bin Al Faisal
Abdullah I.a Jordaniakoa
Prince Feisal bin Al-Hussein of Jordan
Talal Jordaniakoa
Princess Sara bint Al Faisal
Musbah bint Nasser
Princess Aisha bint Al-Hussein of Jordan
Hussein I.a Jordaniakoa
Princess Aisha bint Al Faisal
Jamil
Princess Zein bint Al-Hussein of Jordan
Q28936272?
Zein al-Sharaf Talal
Abir Muhaisen
Wijdan Shakir Pasha
Princess Haya bint Al Hussein
Abdullah bin Ali
Prince Ali bin Al-Hussein of Jordan
Jalilah bint Ali
Prince Hamzah bin Al-Hussein
Prince Hashem bin Al-Hussein of Jordan
Rayet Al Noor bint Al Hashim
Princess Iman bint Al-Hussein of Jordan
Princess Raiyah bint Al-Hussein of Jordan :

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q146906
* Multimedia: Hussein I of Jordan / Q146906
# Hussein bin Ali (Mekako xerifea)

Hussein bin Ali, (arabieraz: حسین بن علی‎, Ḥusayn bin ‘Alī ; Istanbul, Otomandar Inperioa, 1854 – Amman, Transjordania, 1931ko ekainaren 4a) Mekako xerifea eta Emirra izan zen 1908tik 1917ra, bere burua Hijazeko Erresumako errege izendatu zuenean, nazioarteko onarpenarekin. 1916an Arabiar Matxinada hasi zuen geroz eta nazionalistagoa zen Otomandar inperioaren aura, Lehen Mundu Gerra bitartean. 1924an Otomandar Kaliferria deuseztu zenean bere burua Musulman guztien Kalifa izendatu zuen, Xarifiar kaliferria sortuz. Hijanen buru izan zen 1924ra arte, Abdul Aziz al Saudek garaitu zuenean. Momentu horretan abdikatu eta bere erresuma eta tituluak bere seme zaharrena zen Ali bin Husseini eman zizkion.

## Emazteak eta semeak

Husseinek lau emazte izan zituen, bost seme izan zituen eta hiru alaba, lau emazte horietatik hirurekin.
Bere lehenengo emazte Abidiya bint Abdullahrekin:
* Ali printzea, Hijazeko azken erregea, Nafisa bint Andullahrekin ezkondu zen.
* Hasan bin Hussein, gazte hil zen.
* Abdullah printzea, Transjordaniako emirra eta, beranduago, erregea. Musbah bint Nasser, Suzdil Hanum, eta Nahda bint Umanekin ezkondu zen.
* Fatima printzesa – Frantzian ezkondu zen negozio-gizon europar batekin.
* Faisal printzea, Irak eta Siriako erregea, Huzaima bint Nasserrekin ezkondu zen.
Bere bigarren emazte Madiharekin:
* Saleha printzesa, Abdullah bin Muhammedekin ezkondu zena.
Bere hirugarren emazte Adila Khanmunekin:
* Sara printzesa,Muhammad Atta Aminekin ezkondu zena 1933ko uztailean eta urte bereko irailean dibortziatu.
* Zeid printzesa, Faisal II.a Irakekoaren ostean errege izan zen, 1958an erail zutenean, baina ez zuen inoiz Iraken agindu, hau errepublika bilakatu zelako. Fahrelnissa Kabaağaçekin ezkondu zen.

## Genealogia

Zuhaitz genealogikoa :
Abdiya bint Ali
Aliya bint Ali
Ali of Hejaz
'Abd al-Ilah
Badia bint Ali bin Hussein
Jalila bint Ali
Talal Jordaniakoa
Abdullah I.a Jordaniakoa
Muhammad ibn Abd al-Mu'in
Ali bin Mohammed bin Abdul Moin
Naif bin Abdullah
Hussein bin Ali
Salah Bani-Shahar
Princess Azza of Iraq
Princess Rajiha of Iraq
Faysal I.a
Princess Rafia of Iraq
Gazi I.a
Prince Zeid bin Hussein
Ra'ad bin Zeid :
* Datuak: Q128906
* Multimedia: Hussein bin Ali / Q128906
# Hrabovec

Hrabovec Eslovakiako udalerri bat da, Bardejoveko barrutian kokatuta. 7,85 km²ko azalera du eta 520 biztanle 2017ko datuen arabera.

## Historia

Idatzizko lehen aipamena 1338. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1073065
* Multimedia: Hrabovec / Q1073065
Bardejoveko barrutiko udalerriak :
HiriakBardejovHerriakAbrahámovce • Andrejová • Bartošovce • Becherov • Beloveža • Bogliarka • Brezov • Brezovka • Buclovany • Chmeľová • Cigeľka • Dubinné • Frička • Fričkovce • Gaboltov • Gerlachov • Hankovce • Harhaj • Hažlín • Hertník • Hervartov • Hrabovec • Hrabské • Hutka • Janovce • Jedlinka • Kobyly • Kochanovce • Komárov • Koprivnica • Kožany • Krivé • Kružlov • Kríže • Kurima • Kurov • Kučín • Kľušov • Lascov • Lenartov • Lipová • Livov • Livovská Huta • Lopúchov • Lukavica • Lukov • Malcov • Marhaň • Mikulášová • Mokroluh • Nemcovce • Nižná Polianka • Nižná Voľa • Nižný Tvarožec • Ondavka • Ortuťová • Osikov • Oľšavce • Petrová • Poliakovce • Porúbka • Raslavice • Regetovka • Rešov • Richvald • Rokytov • Smilno • Snakov • Stebnícka Huta • Stebník • Stuľany • Sveržov • Tarnov • Tročany • Vaniškovce • Varadka • Vyšná Polianka • Vyšná Voľa • Vyšný Kručov • Vyšný Tvarožec • Zborov • Zlaté • Šarišské Čierne • Šašová • Šiba :
# Hrabičov

Hrabičov Eslovakiako udalerri bat da, Žarnovicako barrutian kokatuta. 13,20 km²ko azalera du eta 578 biztanle 2017ko datuen arabera.

## Historia

Idatzizko lehen aipamena 1228. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q959659
* Multimedia: Hrabičov / Q959659
# Hrabkov

Hrabkov Eslovakiako udalerri bat da, Prešoveko barrutian kokatuta. 16,70 km²ko azalera du eta 698 biztanle 2017ko datuen arabera.

## Historia

Idatzizko lehen aipamena 1330. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1033836
* Multimedia: Hrabkov / Q1033836
# Hurrengo goizean

"Hurrengo goizean" Ruper Ordorikak argitaratutako hamargarren diskoa da, 2001ean kaleratu zuena "Metak" zigiluarekin.

## Abestiak

* Halako gau batez
* Bihotz begiekin
* Zure ate ondoan
* Ttikiegi
* Fatuaren baitan
* Zazpigarrenean
* Desiorik onena
* Noeren ontzi batean
* Mila gau
* Hargiñenean 2
* Gorde gordeka

## Kanpo estekak

* Diskoa entzungai Musikaz Blai webgunean
* Datuak: Q12259277
# Hurones

Hurones Burgosko udalerria da, Alfoz de Burgos eskualdean dagoena.
2008ko urtarrilaren 1eko erroldaren arabera 77 biztanle zituen.

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2010 |
| 197 | 219 | 232 | 219 | 171 | 153 | 163 | 138 | 85 | 63 | 70 | 76 |

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q943500
* Multimedia: Hurones / Q943500
# Huroniar

Huroniarra orain dela 2.400 milioi urtetik 2.100 milioi urteera gertaturiko glaziazioa da, Sideriar eta Rhyaziar garaietan.

## Kanpo estekak

* Datuak: Q24322
# Huron herria

Huron herria, huronak edo huroiak, baita wyandot edo wendat izenez ezagunak ere, Ipar Amerikako herri irokes hiztun bat da. Irokes herrien barnean sailkatua dago.

## Izena

Beren izendapenari buruzko hainbat teoria daude:
* Batzuen ustez, euskal baleazaleek eman omen zieten, gainean jantziak zeramazkiten hudo edo huroien larruazaleak zirela eta.
* Beste batzuen arabera, frantsesezko hure ("arlote") hitzetik omen dator, alegia, mespretxuzko izendapena.

## Lurraldea

Jatorriz Ontario aintziraren iparraldeko kostaldean bizi zen, Kanadaren hegoaldean, baina denborarekin gaur egungol Michigan, Wisconsin eta Ohio estatuen lurraldetara hedatu ziren.

## Bizimodua

Mila lagun inguruko komunitateetan bizi ziren, irokesen antzera beren bizimodua nagusiki arto, babarrun eta kalabaza ereinketan oinarritzen zen, horri ehiza eta arrantza gehituz. Egurrezko kanoak eraikitzen oso trebeak izaki, beren lurraldeen mugetatik haratagoko merkatal harremanak ezarri zituzten.

## Gaur egun

Gaur egun AEBetako Michigan, Wisconsin eta Ohion 5.900 kide eta Kanadako Quebeceko erreserbetan 3.000 kide inguru bizi dira.

## Kanpo estekak

* Datuak: Q213396
* Multimedia: Huron / Q213396
# Huron konderria (Michigan)

Huron konderria (ingelesez: Huron County) Michiganko konderri bat da, Ameriketako Estatu Batuetan. Hiriburua Bad Axe da. 2010eko zentsuaren arabera 33.118 biztanle zituen, Huron kilometro koadroko azaleran.

## Geografia

Huron konderriak 5.534,29 kilometro koadro ditu. Horietatik 3.369,82 ura dira. Beste 2.164,47 lurra dira. Biztanleria dentsitatea 5,98 da.

## Demografia

2010eko zentsoan bizi ziren 33.118 pertsonetatik 32.487 txuriak edo hispanoak dira. Horietatik hispano edo latino kategorian 657 dira. 121 beltzak edo afroamerikarrak. 100 amerikar natiboak ziren eta 4 Hawaii edo Pazifikoko irletako natiboak. 148 asiarrak ziren. Bestelako arraza bat kategorian 5 biztanle daude. Bukatzeko euren burua arraza bat baino gehiagotan 253 pertsonek kokatzen zuten.

### Biztanleria piramidea
## Kanpo estekak

* Datuak: Q74633
* Multimedia: Huron County, Michigan / Q74633
# Huron konderria (Ohio)

Huron konderria (ingelesez: Huron County) Ohioko konderri bat da, Ameriketako Estatu Batuetan. Hiriburua Norwalk da. 2010eko zentsuaren arabera 59.626 biztanle zituen, Huron kilometro koadroko azaleran.

## Geografia

Huron konderriak 1.281,58 kilometro koadro ditu. Horietatik 8,62 ura dira. Beste 1.272,97 lurra dira. Biztanleria dentsitatea 46,53 da.

## Demografia

2010eko zentsoan bizi ziren 59.626 pertsonetatik 57.982 txuriak edo hispanoak dira. Horietatik hispano edo latino kategorian 3.333 dira. 560 beltzak edo afroamerikarrak. 116 amerikar natiboak ziren eta 10 Hawaii edo Pazifikoko irletako natiboak. 170 asiarrak ziren. Bestelako arraza bat kategorian 22 biztanle daude. Bukatzeko euren burua arraza bat baino gehiagotan 766 pertsonek kokatzen zuten.

### Biztanleria piramidea
## Kanpo estekak

* Datuak: Q336167
* Multimedia: Huron County, Ohio / Q336167
# Huron mendiak

Huron mendiak, AEBetako Michigango Upper penintsulan dagoen mendikate bat da, Michigan estatuan. Nagusiki Marquette eta Baraga konderrietan kokatua dago.
Mendikate honetan Michigango bi mendi garaienak daude: Mount Arvon (603 m.) eta Mount Curwood (603 m.).
* Datuak: Q3322334
* Multimedia: Huron Mountains / Q3322334
# Huron konderria

Huron konderria honako konderrien izena izan daiteke:
* Huron konderria (Michigan)
* Huron konderria (Ohio)
* Huron konderria (Ontario)
# Huron udalerria, Des Moines konderria

Huron udalerria Ameriketako Estatu Batuetako Iowa estatuko udalerri bat da, Des Moines konderrian. Azken zentsuaren arabera 428 biztanle zituen.

## Ekonomia

2020ko zentsuaren arabera, Huron udalerriak 105 etxebizitza zeuden. Per capita diru-sarrerak 23.326 estatubatuar dolar ziren.

## Kanpo estekak

* Datuak: Q2837793
# Huron udalerria, Erie konderria (Ohio)

Huron udalerria Ameriketako Estatu Batuetako Ohio estatuko udalerri bat da, Erie konderrian. Azken zentsuaren arabera 10.724 biztanle zituen, 72 milia karratu (190 km$^2$) eremuan.

## Ekonomia

2020ko zentsuaren arabera, Huron udalerriak 4618 etxebizitza zeuden. Per capita diru-sarrerak 43.942 estatubatuar dolar ziren.

## Kanpo estekak

* Datuak: Q7997329
* Multimedia: Huron Township, Erie County, Ohio / Q7997329
# Indar-lerro

Indar-lerroa edo eremu-lerro eremu bektorial batean definitutako kurba da, zeinaren tangenteak, puntu bakoitzean, eremuak puntu horretan duen norabidea adierazten baitu. Indar-eremu bat eta indar-eremu horretan partikulek jasaten duten indarra irudikatzeko erabiltzen dira eremu-lerroak. Eremua era aljebraikoan adieraz daiteke, baina, bestalde, egokia da begi hutsez erabiltzeko. Hala, bektoreen luzera, norabide eta noranzko bidez adierazten da eremua, baina ezinezkoa da espazioko puntu guzti-guztietan bektoreak irudikatzea. Horregatik erabiltzen dira eremu-lerroak, egokiagoak direlako irudikatzeko. Espazioko lerro orientatuak dira, eta edozein punturen inguruan dagoen eremuaren lerroek espazioan duten dentsitatea eremuak puntu horretan duen intentsitatearekiko proportzionala da.

## Erreferentziak

* ↑ Indar-lerro zthiztegia.elhuyar.org

## Ikus, gainera

* Gainazal ekipotentzial

## Kanpo estekak

* Datuak: Q611322
* Multimedia: Field lines around magnets / Q611322
# Indar-pare

Indar-pare aurkako norantza, paraleloak eta magnitude berdina duten bi indarrez osaturiko sistema da. Indar pare baten momentua indar bat bider bi indarren artean den distantzia biderkatuz lortzen da.
Indar-pare baten momentua edo M magnitude bektoriala da eta honako formula du: $M=F_{1}d=F_{2}d\,$

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-1-10 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q253897
# Indar Horibeltz

Indar Horibeltz Barakaldo futbol taldeko zale sutsuen taldea da, 1996. urtean sortua.
Lasesarre estadioko harmailetan kokatzen dira Indar Horibeltzeko kideak, atearen atzealdean.
Talde antifaxista, abertzale eta ezkertiarra da, Barakaldon eta ezkerralde osoan presentzia nabarmenarekin, HNTrekin harreman berezia eta estua du.

## Kanpo estekak

* https://twitter.com/indar_horibeltz?ref_src=twsrc%5Egoogle%7Ctwcamp%5Eserp%7Ctwgr%5Eauthor Twitter kontua
* http://indar96horibeltz.blogspot.com/search/label/Historia
* Datuak: Q109331859
# Indar Armagiña

Indar Armagiña edo IA Eibar KE futbol taldearen jarraitzaile gazteen taldea da, 2014an sortua. Debuta Eibar - Sporting partidan egin zuten.
Indar Armagiñaren goiburua: «Gazte talde bat, ideia batekin. BETI EIBAR. 1940.»

## Kanpo estekak

* Indar Armagiñaren Twitter kontua
* Indar Armaginaren argazki bat
* Datuak: Q19947949
# Indar Gorri

Indar Gorri, Osasuna futbol taldearen jarraitzaileen talde bat da, 1987an sortua. Ezker politikoan kokatzen dira, eta mugimendu abertzaletzat zein antifaxistatzat dute euren burua. Real Zaragozaren jarraitzaile diren Ligallo Fondo Norterekin etsaitasun berezia dute.

## Sarekadak

Taldeak poliziaren sarekada desberdinak pairatu ditu:
* 2016ko otsailaren 2an 18 kide atxilotu zituzten, lesioak egin izanaren akusaziopean.
* 2024ko martxoaren 7an 61 zale atxilotu zituzten. Betiseko jarraitzaileekin antolatutako borroka batean parte hartu zutela argudiatuz. Atxiloketak Iruñean, eta hogei bat Sevillan eta Madrilen izan ziren. Operazioa behera etorri zen Iruñeko epaitegira igarotzean, instruktoreak poliziaren tesi nagusia baztertu baitzuen.

## Adiskidetasunak eta etsaitasunak

* Adiskidetasuna: RSF Firm (Real Sociedad), Iraultza 1921 (Alavés), HNT (Athletic Club), Indar Horibeltz (Barakaldo CF), Brigadas Amarillas (Cadiz FC), Riazor Blues (RCD La Coruña), Green Brigade (Celtic), Ultra Sankt Pauli (FC St. Pauli), Avispero (Real Zaragoza), Ultras Marseille (O. Marseille), Bukaneros (Rayo Vallecano), Desperdicis 07 (U.E Sant Andreu)...
* Etsaitasuna: Ligallo (Real Zaragoza), Ultras Sur (Real Madril), FA (Atletico Madril), Supporters Gol Sur (Real Betis) eta orokorrean futbol talde ultra ala hooligan faxista, eskuindarra eta unionista espainiarra.

## Erreferentziak

* ↑ Joserra Senar. Indar Gorriko 18 kide atxilotu dituzte, lesio delitua egotzita. Berria.
* ↑ https://www.naiz.eus/eu/info/noticia/20240313/la-policia-irrumpio-en-centros-de-trabajo-y-sin-orden-judicial-contra-indar-gorri

## Kanpo estekak

* Blog ofiziala
* Datuak: Q11683107
# Indar Armatu Peronistak

Indar Armatu Peronistak (gaztelaniaz: Fuerzas Armadas Peronistas, FAP) 1968an sortutako hiri - gerrilla peronista argentinar ezkertiar talde bat izan zen, 1960ko eta 1970eko hamarkadetan aktiboa. Erakundeak zuzenean borroka egiten du Argentinako estatuko indarren aurka. Envar "Cacho" El Kadriren gidaritzapean. Bere agerraldia 1968ko irailaren 17an gertatu zen arrakastarik gabeko ekintza armatu batekin Taco Ralon, Tucumanen. 1971n erakundea FAP Comando Central eta FAP 17 izenez ezagutzen den gutxiengo fakzioetan banatu zen. Lehenak borroka armatua hobetsi zuen Perónen hautaketa baino estrategia gisa, eta bigarrenak Tendencia Revolucionariarekin bat egin zuen.

## Erreferentziak

* ↑ (Gaztelaniaz) Pozzoni, Mariana. (2009). «La Tendencia Revolucionaria del peronismo en la apertura política. Provincia de Buenos Aires, 1971-1974» Estudios Sociales 36: 173–202..

## Kanpo estekak

* Datuak: Q2715120
# Indar Berri

Indar Berri Mouvement Démocrate Basque talde politikoaren aldizkaria izan zen, azkenean bost ale soilik kaleratu zituena. Aldi berean, talde horri eman zitzaion beste izena ere bada. 1960ko hamarkadako Ipar Euskal Herriko talde politiko bat izan zen, Enbatako kide eta MRP frantses eskuin alderdiko euskaltzale zenbaitek sortua.

## Kanpo estekak

* Datuak: Q12259582